Борис Младенов-Young
По трудолюбие тя няма равна…

chitanka.info

По трудолюбие тя няма равна —

неспирно готви, чисти и пере… —

„прислужница“ безплатна и безправна

по ред, установен от векове.

Съпруга — нощем, през деня — кобила(!).

Изпраща челяд и съпруг в зори,

и чашата кафе на екс изпила,

се „впряга“ да работи за пари.

За нея няма отдих и почивка,

(едва ли нявга ще й дойде ред!)

и крета тъй, безропотно, с усмивка,

без Thank you[1], без признание в ответ.

О, майко всеотдайна, отзивчива,

те мислят, че така си ти щастлива!

Сидни, Австралия — 2013 г.

[1] Благодарност ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.